|  |  |
| --- | --- |
| Naziv obveznika: Javna vatrogasna postrojba Grada Požege | Broj RKP-a: 32720 |
| Sjedište obveznika: 34000 Požega, Industrijska 44 | Matični broj: 10507141 |
| Adresa sjedišta obveznika: 34000 Požega, Industrijska 44 | OIB: 83816714601 |
| Razina: 31 | Šifra djelatnosti prema NKD-u: 8425 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2018. godine**

Javna vatrogasna postrojba osnovana je Odlukom KLASA: 612-07/00-01/01, URBROJ:2177/01-07/01-00-1od 19.04.2000. godine, kao javna ustanova temeljem Zakona o vatrogastvu (NN 109/99 ) i Zakona o ustanovama ( NN 76/93 i 29/97 ).

Rad Javne vatrogasne postrojbe grad Požege definiran je obvezama iz Zakona o vatrogastvu, Zakona o ustanovama, pod zakonskim aktima Zakona, Statutom Javne vatrogasne postrojbe grada Požege i drugim općim aktima postrojbe.

JVP grada Požege ima jednog osnivača i to Grad Požegu sukladno Procjeni ugroženosti i izrađenom Planu zaštite od požara. JVP grada Požege pokriva cijeli prostor grada s prigradskim naseljima. Vatrogasna djelatnost obavlja se kao javna služba te je stručna i humanitarna djelatnost od interesa za Republiku Hrvatsku.

Financiranje JVP Grada Požege provodi se sukladno odredbi članka 43. Stavka 1. i članka 58a. Zakona o vatrogastvu (Narodne novine br.106/99., 117/01., 36/02., 96/03., 139/04. -pročišćeni tekst, 174/04, 38/09 i 80/10) te članka 45. Stavak 4. Zakona o financiranju lokalne i područne (regionalne) samouprave ( NN br.117/93., 33/00., 73/00., 59/01., 107/01., 150/02., 147/03., 132/06 i 73/08) te Odluke Vlade Republike Hrvatske o minimalnim financijskim standardima za decentralizirano financiranje redovite djelatnosti javnih vatrogasnih postrojbi za 2018.godinu. Razliku nedostatnih financijskih sredstava od decentralizirane funkcije u Državnom proračunu Republike Hrvatske za 2018. godinu do planiranih financijskih sredstava financira osnivač iz vlastitog proračuna.

Na temelju statuta Javne vatrogasne postrojbe Grada Požege, broj:04-02-10 od 2. ožujka 2010.

godine, Upravno vijeće Javne vatrogasne postrojbe Grada Požege, na svojoj 6. sjednici, održanoj dana 13. travnja donosi Odluku o raspisivanju Javnog natječaja za imenovanje zapovjednika Javne vatrogasne postrojbe Grada Požege.

Na temelju članka 30. stavka 1. Zakona o vatrogastvu (Narodne novine, broj: 106/09., i 17/01., 36/02., 96/03., 139/04., 174/04., 38/09., i 80/10.), članka 38. Zakona o ustanovama ( Narodne novine, broj: 6/93., 29/97., 47/99., i 35/08.) i članka 61. stavka 3. alineje 34. Statuta Grada (Službene novine Grada Požege, broj: 3/13., 19/13., 5/14., 19/14., 4/18., i 7/18.- pročišćeni tekst), Gradonačelnik Grada Požege, dana 12. lipnja 2018. godine donosi: Rješenje KLASA:022-05/18-01/9, URBROJ: 2177/01-01/01-18-2 o imenovanju zapovjednika Javne vatrogasne postrojbe Grada Požege, Dalibora Hrunku na mandat od četiri godine, koji počinje teći od dana 14. srpnja 2018. godine. Primopredaja o dužnosti zapovjednika Javne vatrogasne postrojbe Grada Požege URBROJ: 264-07-18 izvršena je 16. srpnja 2018. godine.

**BILJEŠKE UZ BILANCU**

1. AOP 017 – Oprema za održavanje i zaštitu – nabavljena je oprema u vrijednosti 78.434 kn od čega važniji dio opreme se odnosi na ventilator, mobilnu potopnu muljnu pumpu, svjetiljke za kacige i kompozitne boce, te je na temelju Zapisnika o obavljenom popisu dugotrajne imovine uknjižena vatrogasna pumpa koja je ostala nakon prodaje autocisterne po procijenjenoj vrijednosti 50.000 kn.

2. AOP 025 – Prijevozna sredstava u cestovnom prometu – na temelju Zapisnika o provedenom popisu dugotrajne imovine uknjiženo je vojno terensko vozilo po procjeni osiguravajuće kuće na iznos 10.000 kn.

3. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 42.230 kn.

5. AOP 165 Obveze za zaposlene – obveze su veće u odnosu na prethodnu godinu jer je u 2018. godini došlo do porasta plaće, a time i obveze za 12. mjesec

6. JVP Grada Požege nema sudskih sporova u tijeku i nema potraživanja za koja je potrebno napraviti ispravak vrijednosti potraživanja.

**BILJEŠKE UZ PR-RAS**

1. AOP 045 – Pomoći iz inozemstva i od subjekata unutar općeg proračuna – u tekućoj godini su odobrene manje pomoći u odnosu na prethodnu godinu

2. AOP 126 – Prihodi od pruženih usluga – smanjenje povećanje prihoda od pruženih usluga u odnosu na prethodnu godinu zbog manje obavljenih usluga

3. AOP 149 – Rashodi za zaposlene – povećanje u odnosu na prethodnu godinu se odnosi na povećanja plaća sukladno kolektivnim ugovorom

5. AOP 160 – Materijalni rashodi – smanjenje u odnosu na prethodnu godinu odnosi se na smanjenje naknada troškova zaposlenima, smanjenja rashoda za materijal i energiju, povećanja rashoda za usluge te povećanja ostalih nespomenutih rashoda poslovanja

6. AOP 318 – Prijevozna sredstva u cestovnom prometu – odnosi se na prodaju vojnog vozila iz razloga što je isto staro te su potrebna velika ulaganja kako bi se isto stavilo u uporabu

7. AOP 631 do 635 – JVP Grada Požege je ostvario tekući višak u iznosu 1.629 kn što sa prenesenim viškom iz prethodne godine u iznosu 19.093 kn čini konačni rezultat u iznosu 20.722 kn koji je raspoloživ za trošenje u sljedećem razdoblju.

**BILJEŠKE UZ PR-RAS-funkcijski**

1. AOP 026 – Usluge protupožarne zaštite – ukupni rashodi u iznosu 3.257.586 kn prema funkcijskoj klasifikaciji se odnose na usluge protupožarne zaštite

**BILJEŠKE UZ P-VRIO**

1. AOP 021 – Proizvedena dugotrajna imovina – odnosi se na povećanje promjene u obujmu imovine jer je primljena donacija Ministarstva obrane u iznosu 10.000 kn i utvrđen višak po Zapisniku o obavljenom popisu dugotrajne imovine u iznosu 35.700 kn

2. AOP 023 – Sitni inventar – odnosi se na rashod sitnog inventara u iznosu 769 kn

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 281.291 kn koje se odnose na nedospjele obveze za rashode poslovanja za neplaćene račune i obračun plaće za 12. mjesec.

Požega, 31. siječnja 2019.

Osoba za kontaktiranje: Slavica Kruljac, mag.oec.

Kontakt telefon: 034/311-321

Zapovjednik:

Dalibor Hrunka, bacc.ing.sec.